# Βάσω Κατράκη

### Από τη Βικιπαίδεια, την ελεύθερη εγκυκλοπαίδεια

Η Βάσω Κατράκη (Αιτωλικό, 1914 – Αθήνα (;), 27 Δεκεμβρίου 1988) ήταν είναι ελληνίδα ζωγράφος και κυρίως διακεκριμένη χαράκτρια.

Φοίτησε την Ανωτάτη Σχολή Καλών Τεχνών με καθηγητές τον Κωνσταντίνο Παρθένη και τον Γιάννη Κεφαλληνό. Ξεκίνησε με την ζωγραφική αλλά γρήγορα φάνηκε η κλίση της στη χαρακτική.

Η καταγωγή της από το Νησάκι του Αιτωλικού την σημάδεψε ανεξίτηλα στη ζωή της αλλά και στο έργο της. Τα έργα της απεικονίζουν κυρίως την λιμνοθάλασσα, τους ψαράδες με τις βάρκες τους και τα σταφνοκάρια, τα «Γιοφύρια» του Αιτωλικού αλλά και μορφές της επαρχίας, ανθρώπους του μόχθου και απλοϊκές γυναίκες όπως επίσης και σκηνές από την Κατοχή, τον Εμφύλιος και αργότερα την δικτατορία. Για τις πολιτικές της θέσεις, εξορίστηκε κατά την περίοδο του Εμφυλίου αλλά και κατά την περίοδο της δικτατορίας. Υπήρξε κάτοικος Πειραιά από το 1947 - 1955. Έκανε πολλές ατομικές εκθέσεις και έλαβε μέρος σε ομαδικές εκθέσεις Ελλήνων στο εξωτερικό. Οι ξυλογραφίες της χαρακτηρίστηκαν υποδειγματικές.

Μαθητής και άξιος συνεχιστής της Βάσως Κατράκη υπήρξε ο γνωστός και επίσης πολυβραβευμένος χαράκτης, Απόστολος Κούστας, με καταγωγή από την Ιερή Πόλη του Μεσολογγίου.

Η Βάσω Κατράκη ως χαράκτρια δούλεψε σε μεγάλο βαθμό το υλικό του ψαμμίτη, ένα υλικό που λίγοι χαράκτες έχουν δουλέψει, γεγονός που της χάρισε διεθνή φήμη.

## [Επεξεργασία] Μουσείο «Βάσω Κατράκη» στο Αιτωλικό

Στις 25 Ιουνίου 2006, εγκαινιάζεται στο Νησάκι του Αιτωλικού το μουσείο «Βάσω Κατράκη». Η χαράκτρια κληροδότησε στην γενέτειρά της όλα της τα έργα τα οποία φιλοξενούνται μόνιμα στην μια αίθουσα του μουσείου. Η δεύτερη μεγάλη αίθουσα του μουσείου μπορεί κατά περίπτωση να φιλοξενεί έργα μεγάλων εικαστικών δημιουργών. Το υπόγειο του μουσείου έχει διαμορφωθεί για να λειτουργήσει αργότερα ως Σχολή Χαρακτικής Τέχνης. Ο ιστορικός της Τέχνης Κώστας Σταυρόπουλος επιμελήθηκε την έκθεση της μεγάλης χαράκτριας.

Το μουσείο έχει χαρακτηριστεί ως μοναδικό μουσείο αμιγώς Χαρακτικής Τέχνης στην Ελλάδα αλλά και στην Ευρώπη.

## [Επεξεργασία] Διακρίσεις

Αυτό το πλούσιο έργο με τις χαρακτηριστικές λιγνές μορφές που παραπέμπουν στα κυκλαδικά ειδώλια τής χάρισε σημαντικές διεθνείς διακρίσεις.

1958 | Πρώτο βραβείο χαρακτικής | Μεσογειακή Μπιενάλε | Αλεξάνδρεια
1958 | Πρέμιουμ | Διεθνής Μπιενάλε χαρακτικής | Λουγκάνο
1965 | Επίτιμο μέλος | L’ Academia Florentina delle Arti del Disegno | Φλωρεντία
1966 | Διεθνές βραβείο Λιθογραφίας “Ταμαρίντ” | Μπιενάλε | Βενετία
1976 | Intergrafik | Διεθνής έκθεση χαρακτικής | Ανατολικό Βερολίνο

## [Επεξεργασία] Εξωτερικοί σύνδεσμοι

Αυτοβιογραφία

- Αυτοβιογραφία της Β. Κατράκη

Κριτικές

- Παπαστάμου Δημήτρης
- Μαρίνα Λαμπράκη - Πλάκα

Έργα

- Διάφορα έργα της

Ανακτήθηκε από "http://el.wikipedia.org../../../%CE%B2/%CE%AC/%CF%83/%CE%92%CE%AC%CF%83%CF%89_%CE%9A%CE%B1%CF%84%CF%81%CE%AC%CE%BA%CE%B7_adf1.html"

Κατηγορίες: Έλληνες χαράκτες | Έλληνες ζωγράφοι | Πειραιώτες ζωγράφοι | Γεννήσεις το 1914 | Θάνατοι το 1988

##### Views

- Άρθρο
- Συζήτηση
- Τελευταία έκδοση

##### Αναζήτηση